ବମିଖାଲରୁ କାଦପଡା ଯାଇଛନ୍ତି ଯୁବକ
ଆଠମଲ୍ଲିକ, ୪ା୪(ଡି.ଏନ.ଏ.)- ଭୁବନେଶ୍ୱର ସ୍ଥିତ ବମିଖାଲରେ କରୋନା ଆକ୍ରାନ୍ତ ଚିହ୍ନଟ ହେବା ପରେ ଏହି ଅଞ୍ଚଳକୁ ପ୍ରଶାସନ ପକ୍ଷରୁ ସମ୍ପୂର୍ଣ୍ଣ ସିଲ କରାଯାଇଛି । ହେଲେ ବମିଖାଲର ଜନୈକ ବ୍ୟକ୍ତିଙ୍କ ଘରେ କାମ କରୁଥିବା ଜଣେ ଯୁବକ ଗୁରୁବାର ଅନୁଗୋଳ ଜିଲା ଆଠମଲ୍ଲିକ ବ୍ଲକ କାଦପଡା ଗ୍ରାମକୁ ଯାଇଛନ୍ତି । ଏ ନେଇ ଗ୍ରାମବାସୀଙ୍କ ଅଭିଯୋଗ ପରେ କିଆକଟା ପୋଲିସ, ରାଜସ୍ୱ କର୍ମଚାରୀ ଶନିବାର ସେଠାରେ ପହଞ୍ଚି ଯୁବକଙ୍କୁ ପଚରାଉଚରା କରିଛନ୍ତି । ଏଥିସହ ତାଙ୍କୁ ଅଲଗା ରହିବାକୁ କୁହାଯାଇଛି ।